EkBass/fiwiki-20250220-pages-articles huggingface dataset:
Leonardo Fabbri

Leonardo Fabbri (s. 15. huhtikuuta 1997) on italialainen kuulantyönnön Euroopan-mestari sekä ulko- ja sisäratojen MM-mitalisti. Hän on pituudeltaan 200-senttimetrinen ja edustaa C. S. Aeronautica Militare -seuraa. Hän kilpaili nuorten arvokisatasolla myös kiekonheitossa. Fabbri karsiutui vuonna 2013 alle 18-vuotiaiden MM-kilpailuissa kuulantyönnön loppukilpailusta ja saavutti pronssia Euroopan nuorten olympiafestivaaleilla. Nanjingin nuorten olympialaisissa 2014 hän sijoittui kuulantyönnössä seitsemänneksi. Eskilstunan alle 20-vuotiaiden EM-kilpailuissa 2015 hän oli kiekonheitossa yhdestoista. Bydgoszczin alle 20-vuotiaiden MM-kilpailuissa 2016 hän karsiutui sekä kuulantyönnön että kiekonheiton loppukilpailusta. Fabbri sijoittui kuulantyönnössä seitsemänneksi Bydgoszczin alle 23-vuotiaiden EM-kilpailuissa 2017. Hän karsiutui loppukilpailusta Berliinin EM-kilpailuissa 2018 ja Glasgow'n sisäratojen EM-kilpailuissa 2019. Hän saavutti Gävlen alle 23-vuotiaiden EM-kilpailuissa 2019 hopeaa tuloksella 20,50, mutta karsiutui loppukilpailusta Dohan MM-kilpailuissa. Fabbri karsiutui vuonna 2021 loppukilpailusta sekä Toruńin sisäratojen EM-kilpailuissa että Tokion olympialaisissa. Seuraavana vuonna hän karsiutui loppukilpailusta Eugenen MM- kilpailuissa ja sijoittui Münchenin EM-kilpailuissa seitsemänneksi tuloksella 20,72. Hän jäi Istanbulin sisäratojen EM-kilpailuissa 2023 loppukilpailussa ilman tulosta. Fabbri saavutti Budapestin MM-kilpailuissa 2023 hopeaa ennätystuloksellaan 22,34. Hänen aiempi ennätyksensä oli 21,99 vuodelta 2020. Hän työnsi Italian halliennätyksen 22,37 Liévinissä helmikuussa 2024. Hän saavutti Glasgow'n sisäratojen MM-kilpailuissa 2024 pronssia tuloksella 21,96. 1\. toukokuuta 2024 Fabbri paransi ennätyksekseen 22,88, joka oli pisin eurooppalaistyöntäjän tulos sitten vuoden 1988 (Ulf Timmermann 23,06). Kaksi viikkoa myöhemmin Fabbri työnsi 22,95 ja rikkoi Alessandro Andrein nimissä olleen lähes 37 vuotta vanhan Italian ennätyksen neljällä senttimetrillä. Hän voitti Euroopan-mestaruuden Roomassa 2024 tuloksella 22,45. Pariisin olympialaisissa hän sijoittui viidenneksi tuloksella 21,70. Syyskuussa 2024 hän voitti Timanttiliigan finaalin Brysselissä ja paransi Italian ennätystä kolmella senttimetrillä tulokseen 22,98. Fabbri on voittanut Timanttiliigan kilpailun Firenzessä 2023 sekä Lontoossa ja Brysselissä 2024. Italian- mestaruuden hän on voittanut ulkoradoilla vuosina 2019, 2020, 2023 ja 2024 sekä sisäradoilla 2018–2021 ja 2023. == Lähteet == Luokka:Italialaiset kuulantyöntäjät Luokka:Vuonna 1997 syntyneet Luokka:Elävät henkilöt
Petjo

Petjo on hollantiin pohjautuva kreolikieli, jota puhutaan Indonesiassa, Jakartan läheisyydessä. Se kehittyi hollantilaisten siirtomaaisäntien ja paikallisten indonesialaisten saamien lasten äidinkieleksi. 1800-luvun alussa suurin osa tällaisista lapsista ei osannut juurikaan hollantia. 1920-luvulle tultaessa ylä- ja keskiluokkaan kuuluvat lapset puhuivat jo hollantia, kun taas petjo jäi alaluokan kieleksi. Kieli lasketaan kuolevaksi kieleksi: vuonna 2007 äidinkielisiä puhujia oli vain "kourallinen", minkä lisäksi kielellä on jonkin verran toisena kielenä puhuvia henkilöitä. Kielellä ei ole kirjallista standardia. == Lähteet == Luokka:Hollannin kreolit Luokka:Indonesian kielet
Latvian kansalaisuus

Latvian kansalaisuus on laillinen suhde yksittäisen kansalaisen ja Latvian tasavallan välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Latvian kansalaisia ovat sellaiset henkilöt, joiden vanhemmista vähintään toisella on tämän syntyessä Latvian kansalaisuus. Henkilöt, jotka olivat Latvian kansalaisia ennen 17. kesäkuuta 1940, ja joutuivat pakenemaan maasta Neuvostoliiton miehityksen vuoksi, voivat hakea syntyperäisen kansalaisuutensa palauttamista. Tämä koskee myös maasta paenneiden latvialaisten jälkeläisiä, jotka ovat syntyneet ennen 1. lokakuuta 2014. Hakemus on täytettävä latviaksi ja jätettävä ennen 1. lokakuuta 2013. == Kansalaisuuden saaminen hakemuksella == Hakemuksen perusteella Latvian kansalaisuus voidaan myöntää sellaiselle henkilölle, joka täyttää seuraavat ehdot: * vähintään 15-vuotias * on asunut maassa vähintään 5 vuotta * osaa todistettavasti latvian kieltä * tuntee Latvian kansallislaulun sekä perusteet maan historiasta, kulttuurista ja perustuslaista * pystyy elättämään itsensä laillisesti == Kaksoiskansalaisuus == Latvia sallii kaksoiskansalaisuuden vain seuraavissa tapauksissa: * henkilö on toisen EU-, EFTA- tai NATO-maan kansalainen * henkilö on Australian, Uuden- Seelannin tai Brasilian kansalainen * henkilön on jonkun sellaisen maan kansalainen, jonka kanssa Latvialla on kahdenvälinen sopimus kaksoiskansalaisuudesta * henkilö on saanut maan hallitukselta erillisluvan säilyttää Latvian kansalaisuutensa * henkilö on saanut toisen valtion kansalaisuuden automaattisesti esim. adoption tai avioliiton yhteydessä Latvian kansalaiset ovat automaattisesti myös Euroopan unionin kansalaisia. == Lähteet == kansalaisuus Luokka:Kansalaisuus
Eino Lassila

Eino Ensio Lassila (24. toukokuuta 1907 Kymi – 22. tammikuuta 1986 Colorado Springs, Colorado, Yhdysvallat) oli suomalainen upseeri, joka joutui pakenemaan maasta asekätkentäjutun yhteydessä ja loi sitten uuden uran Yhdysvaltain armeijassa yleten everstiksi. Hän kuului ns. Marttisen miehiin. Eino Lassila kävi ylioppilaaksi Turun suomalaisessa lyseossa, jonka jälkeen hän kävi Kadettikoulun vuosina 1929–1930. Palveltuaan puolustusvoimain eri yksiköissä Lassila kävi Sotakorkeakoulun vuosina 1938–1939. Nuoruudessaan Turussa Lassila osallistui lähettinä Suomen sisällissotaan ja kuului kouluvuosinaan paikalliseen suojeluskuntaan. Talvisotaan Lassila osallistui peräpohjalaisen JR 27:n pataljoonankomentajana Suomussalmen ja Kuhmon taisteluihin sekä helmikuun lopulta alkaen 9.Divisioonan esikunnan operatiivisen osaston päällikkönä. Jatkosodassa majuri Lassila toimi aluksi 14.Divisioonan esikunnan operatiivisen osaston päällikkönä. Divisionaa komensi tällöin eversti Erkki Raappana. Myöhemmin Lassila toimi pataljoonan komentajana, prikaatin esikuntapäällikkönä ja vuoden 1944 kesällä perustetun Ryhmä Raappanan operatiivisen osaston päällikkönä. Syksyllä 1944 majuri Lassila oli mukana everstiluutnantti Usko Sakari Haahden ja eversti Valo Nihtilän johtamassa aseidenkätkentähankkeessa. Lassila toimi Peräpohjolan suojeluskuntapiirissä (myöh. Kemin sotilaspiiri) aseiden kätkennästä vastanneena 2. ye-upseerina. Lassila pakeni vankilasta yhdessä kuulustelijansa kanssa ja siirtyi Ruotsiin oltuaan vuoden vangittuna Suomessa. Ruotsi karkotti 1946 maassa oleskelleet aseidenkätkentäjuttuun sekaantuneet suomalaiset Marttisen miehet, joihin Lassilakin kuului, ja Lassila siirtyi tällöin Yhdysvaltoihin. 17 Marttisen miestä värvättiin 1947 Yhdysvaltain armeijaan, jossa he joutuivat aloittamaan palvelun alokkaina. Eino E. Lassila toimi talvi- ja vuoristosodankäynnin kouluttajana eri joukko-osastoissa osallistuen Korean sotaan divisioonan operatiivisen osaston apulaisena. Hänen kanssa Tokioon sijoitetussa esikunnassa työskenteli toinen "Marttisen mies" eli Olavi Alakulppi. Vuonna 1961 hän kävi United States Army Command and General Staff Collegen. Vuonna 1968 hän jäi eläkkeelle ja ylennettiin everstiksi samana vuonna. == Kirjallisuutta == * Lassila, Eino, Jatkosodassa ja sen operaatioissa. Teoksessa E. J. Raappana: Muistojulkaisu. Joensuu 1970. * Lassila, Eino E. Vuosi Valpon vieraana. - Helsinki, 1971. == Lähteet == Luokka:Suomalaiset toisen maailmansodan sotilaat Luokka:Suomalaiset upseerit Luokka:Yhdysvaltalaiset sotilaat Luokka:Amerikansuomalaiset henkilöt Luokka:Vuonna 1907 syntyneet Luokka:Vuonna 1986 kuolleet
Sinharajan metsänsuojelualue

Sinharajan metsänsuojelualue (, ) on Sri Lankan lounaisosassa sijaitseva luonnonsuojelualue. Alueella on luonnonvaraista trooppista metsää, missä esiintyviä nisäkkäitä ovat villisiat, piikkisiat, muntjakit, sivettikissat, leopardit, intianjättioravat, mangustit ja purppuranaamalanguurit. Alueen lintuja ovat srilankanloistoharakka, viiridongo, andamaanienkottarainen, srilankantimali, punanaamamalkoha ja srilankankukaali. Alueella esiintyy myös kotoperäisiä hyönteislajeja. Tällä metsäalueella kasvaa useita muualta kadonneita kasvilajeja. Sinharajan metsänsuojelualue on Unescon maailmanperintölistalla. Osa alueen metsästä on tyypiltään trooppista ainavihantaa metsää ja osa trooppista sademetsää, jota on alamailla. == Lähteet == Luokka:Unescon maailmanperintökohteet Sri Lankassa
Heroic

Heroic (tyyliteltynä HEROIC) on norjalainen vuonna 2018 perustettu elektronisen urheilun organisaatio, jonka päämaja sijaitsee Oslossa. Sillä on joukkueet peleissä Counter-Strike 2 (aik. Counter-Strike: Global Offensive), Dota 2, Valorant, Fortnite ja PUBG Mobile. Heroicin Global Offensive -joukkue tuli toiseksi erittäin merkittävästä IEM Rio Major 2022 -turnauksesta marraskuussa 2022. Se valittiin maailman neljänneksi parhaaksi joukkueeksi Counter-Strikeen keskittyneen HLTV-sivuston toimesta vuonna 2023. == Lähteet == Luokka:Elektronisen urheilun seurat Luokka:Norjalaiset urheiluseurat Luokka:Oslon urheilu Luokka:Vuonna 2018 perustetut urheiluseurat
Tessu

Tessu (1989–2001) oli kuuluisa viulisti Kari Luukkosen omistama irlanninsetteri, joka tuli tunnetuksi suomalaisista elokuvista ja televisiosarjoista. Tessu tunnettiin viulisti Luukkosen opettamista tempuista. Koira osasi esimerkiksi kastella kukkia, vastata puhelimeen, sytyttää ja sammuttaa valot sekä vetää käyntiin veneen moottorin. Tessu esiintyi elokuvissa Uuno Turhapuro herra Helsingin herra (1991), Uuno Turhapuro Suomen Tasavallan Herra Presidentti (1992) ja Papukaijamies (1992). Hän esiintyi myös lastenohjelma Pikku Kakkosessa. Vuonna 1994 Luukkonen kirjoitti Tessusta kirjan Tessu, maailman viisain koira. Tessusta tehtiin vuosina 1996–1998 VHS- kasetille julkaistut Konetuotanto Kuuralan tuottamat lyhytelokuvat Tessu rikospoliisina, Tessu Tuhattaituri ja Tessu valpas veijari. Vuonna 2011 julkaistiin albumi Tessu, maailman viisain koira, jossa Luukkosen kirjoittamat Tessuun liittyvät runot oli tehty lastenlauluiksi. ==Kirjallisuutta== * ==Lähteet== ==Aiheesta muualla== * Yle Areena: Pikku Kakkosen monilahjakkuus Tessu Luokka:Kuuluisat koirat Luokka:Elokuvahahmot Luokka:Televisiohahmot
Paqvalin

Paqvalin on seuraavien henkilöiden sukunimi: * Hedvig Paqvalin (s. 1739), ruotsalainen runoilija * Joonas Paqvalin (s 2006), suomalainen jääkiekkoilija * Karl Robert Paqvalin (1842–1923), suomalainen sairaalalääkäri ja professori * Rolf Paqvalin (1944–2023), kaupunkineuvos, Rakennushallituksen pääjohtaja, Keravan kaupunginjohtaja.
Tert-butyylihypokloriitti

tert-butyylihypokloriitti (C4H9ClO) eli t-butyylihypokloriitti on hypokloriittiestereihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä. == Ominaisuudet, valmistus ja käyttö == Huoneenlämpötilassa tert-butyylihypokloriitti on kellertävää nestettä. Yhdiste liukenee vain vähäisessä määrin veteen ja reagoi emästen kanssa. tert-butyylihypokloriitti liukenee esimerkiksi etanoliin ja kloorattuihin hiilivetyihin. Aine voi reagoida räjähdysmäisesti kuumennuksen tai voimakkaan valon vaikutuksesta. tert-butyylihypokloriittia valmistetaan klooraamalla tert-butanolia kloorilla emäksisissä oloissa ja eristetään erottamalla reaktiossa muodostuneet faasit.John A. Wojtowicz: "Dichlorine Monoxide, Hypochlorous Acid, and Hypochlorites", teoksessa Kirk-Othmer Encyclopedia of Chemical Technology, John Wiley & Sons, New York, 2004 Vol. 8, s. 573 tert-butyylihypokloriittia käytetään klooraavana reagenssina. Se reagoi muun muassa alkaanien, alkeenien ja epoksidien kanssa klooratuiksi johdannaisiksi, aldehydien kanssa happoklorideiksi ja amiinien kanssa N-klooriamiineiksi. Yhdistettä voidaan käyttää myös propyleenioksidin valmistamiseen, alkoholien ja tioeettereiden hapettamiseen ja polymeerien ristisilloituksissa. == Lähteet == Luokka:Esterit
Kirjallisuusvuosi 1710

Kirjallisuusvuosi 1710 käsittelee vuoden 1710 tärkeitä kirjallisuuden tapahtumia, uutisia ja julkistuksia. == Tapahtumia == * Ensimmäinen tekijänoikeuslaki säädettiin kuningatar Annan hallintoaikana Ison-Britannian kuningaskunnassa. Aluksi tekijänoikeudet koskivat vain alkuperäisisiä kirjoja ja niistä tehtyjä kopioita, mutta ajan myötä ne laajenivat kattamaan myös käännökset ja johdannaisteokset. == Julkaisuja == * George Berkeley - Treatise Concerning the Principles of Human Knowledge * Gottfried Leibniz - Théodicée (teologiaa, pahan ongelma) * Lordi Shaftesbury - Soliloquy, or Advice to an Author ==Lähteet== 1710 Luokka:1710
Seychellien kansalaisuus

Seychellien kansalaisuus on laillinen suhde yksittäisen henkilön ja Seychellien tasavallan välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Kaikki sellaiset henkilöt, joiden vanhemmista vähintään yksi on Seychellien kansalainen lapsen syntyessä, ovat syntyperäisiä Seychellien kansalaisia.Mandy (2016): s. 55 == Kansalaisuuden saaminen hakemuksella == Hakemuksen perusteella kansalaisuus voidaan myöntää sellaiselle henkilölle, joka täyttää seuraavat ehdot: * asunut maassa yhtäjaksoisesti vähintään 5 vuotta * on läpäissyt kielikokeen (vähintään 80 % vastauksista oikein) englanniksi, ranskaksi tai seychellinkreoliksi * ei ole tuomittu yli vuoden mittaiseen vankeusrangaistukseen rikoksesta, joka on rikos Seychelleillä * ei ole asumisaikanaan poistunut Seychelleiltä yli vuoden ajan (paitsi hallituksen ministerin luvalla) Henkilöt, jotka ovat olleet naimisissa Seychellien kansalaisen kanssa vähintään 10 vuotta ja ovat solmineet avioliiton aikaisintaan 29. kesäkuuta 1976, saavat Seychellien kansalaisuuden. Helpotetumpi hakuprosessi, eli kansalaisuuden saaminen rekisteröitymällä, on avoinna hakijoille, jotka täyttävät vähintään yhden seuraavista ehdoista:Mandy (2016): s. 94 * hakija on tehnyt jonkun poikkeuksellisen teon kansakunnan hyväksi, jonka Seychellien presidentti on tunnustanut * hakija on poikkeuksellisen ansioitunut taiteen, urheilun, kaupan, opetuksen, lain, kaupan tai tieteen saralla * hakijalla on tutkinto, jonka avulla hän voi hyödyttää Seychellien valtiota * hakija on naimisissa seychelliläisen henkilön kanssa ja parilla on lapsia. == Kaksoiskansalaisuus == Seychellit salli kaksoiskansalaisuuden vuonna 1993 sillä ehdolla, että kaksoiskansalaiset ilmoittavat muut mahdolliset kansalaisuutensa Seychellien viranomaisille. == Lähteet == * Mandy, Bronwen (2016): Citizenship Law in Africa: A Comparative Study, African Minds, === Viitteet === Luokka:Kansalaisuus kansalaisuus
Álvaro Martín

Álvaro Martín (s. 18. kesäkuuta 1994 Llerena, Espanja) on espanjalainen kilpakävelyn olympiavoittaja ja maailmanmestari. Alvaro Martin voitti yleisurheilun MM-kisoissa Budapestissa 2023 kultamitalin miesten 20 kilometrin kilpakävelyssä ajalla 1.17.32. Martinin aika jäi 11 sekuntia kisaennätyksestä, jonka Jefferson Perez käveli yleisurheilun MM-kisoissa 2003. Hän otti samoista kilpailuista miesten 35 kilometrin kilpakävelyssä MM-kultaa maansa ennätysajalla 2.24.30. Hän voitti 20 kilometrin kävelyn Euroopan-mestaruuden Berliinissä 2018 ajalla 1.20.42 ja Münchenissä 2022 ajalla 1.19.11. Tokion olympialaisissa Martin sijoittui neljänneksi miesten 20 kilometrin kävelyssä. Pariisin olympialaisissa 2024 hän otti ensimmäisen olympiamitalinsa oltuaan 20 kilometrin kävelyn kolmas. Maratonviestissä hän voitti María Pérezin kanssa kultaa ajalla 2.50.31. MM-kilpailuissa hän oli samalla matkalla seitsemäs 2022 ja kahdeksas 2017. Zürichin EM-kilpailuissa 2014 hän oli 20 kilometrillä viides. Kävelyn maailmancupissa hän on ollut 35 kilometrillä toinen 2022, 20 kilometrillä kolmas 2016 sekä maratonviestissä kolmas 2024. Alle 20-vuotiaiden EM-kilpailuissa hän saavutti 10 000 metrin kävelyssä pronssia 2013. == Lähteet == Luokka:Espanjalaiset kävelijät Luokka:Espanjalaiset olympiavoittajat Luokka:Vuonna 1994 syntyneet Luokka:Elävät henkilöt
Hedvig Paqvalin

Hedvig Sophia Paqvalin, myöhemmin Ulner (s. 1739) oli ruotsalainen runoilija. Hän avioitui Adam Ulnerin kanssa, joka oli Turussa jalkaväkirykmentin kirjuri. Hänen vanhempansa olivat asessori Hans Gustaf Paqvalin ja Anna Juliana Beckman. Hän oli vuonna 1767 Uppsalassa perustetun Apollini Sacra -nimisen seuran jäsen. Seura oli Utile Dulcin tytärseura. Hän kirjoitti hautajaisrunon arkkipiispa Samuel Troiliuksen muistoksi.Ann Öhrberg, Vittna fruntimmer, s. 114, 117–118 Väitöskirja Gidlunds förlag 2001 ISBN 91-7844-330-x ==Man sällan stora Ljus i lilla verlden ser== ==Lähteet== Luokka:Ruotsalaiset runoilijat Luokka:Vuonna 1739 syntyneet Luokka:Kuolinvuosi puuttuu
Hisorvuoret

thumb|Hisorvuorten keskellä sijaitseva Iskandarkūl. Hisorvuoret (, , ) on Hisor–Alaivuoristoon kuuluva vuorijono Tadžikistanissa ja Uzbekistanissa. Se erottaa toisistaan Zarafšonin, Qashqadaryon ja Amudarjan vesistöalueet. Vuorijonon pituus on 200 kilometriä ja keskikorkeus 3 000 metriä. Sen korkein kohta lienee nykytiedon valossa Uzbekistanissa sijaitseva Alpomish (4 668 metriä). Lounaassa Hisorvuoret muuttuvat useiksi mataliksi vuorijonoiksi. Vuoret koostuvat etupäässä kiteisistä kivilajeista, liuskeesta, hiekkakivestä ja paikoin graniitista. Niiden huipuilla on lukuisia jäätiköitä. Pohjoisrinne on jyrkkä ja karu, loivilla etelärinteillä on ylänköjä ja hedelmällisiä laaksoja. Keskiosassa sijaitsee kaunis Iskandarkūljärvi. Hyötykaivannaisiin kuuluvat antimoni, volframi, elohopea, tina ja fluoriitti. Vuotuinen sademäärä on lounaisrinteillä 600–1 200 ja koillisrinteillä 300–400 millimetriä. Rinteillä on ruoho- ja heinäaroa ja ylempänä katajametsiä ja alppiniittyjä. Eläinkuntaan kuuluvat siperianvuohi, argaali, karhu, kettu, näätä, mäyrä ja lumileopardi. Uzbekistanin puolella sijaitsee Hisorin luonnonpuisto ja Tadžikistanissa Širkentin luonnonpuisto. ==Lähteet== Luokka:Tadžikistanin vuoristot Luokka:Uzbekistanin vuoristot
Luettelo Suomessa pesivistä kahlaajista

Tämä on luettelo Suomessa pesivistä kahlaajista parimäärä- ja uhanalaisuustietoineen. Suomessa pesivät kahlaajat, niiden pesimäkanta-arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Tringa glareola Liro 320 000 360 000 390 000 silmälläpidettävä (NT) Actitis hypoleucos Rantasipi 150 000 180 000 240 000 elinvoimainen (LC) Scolopax rusticola Lehtokurppa 140 000 180 000 230 000 elinvoimainen (LC) Vanellus vanellus Töyhtöhyyppä 140 000 160 000 190 000 elinvoimainen (LC) Tringa ochropus Metsäviklo 120 000 150 000 170 000 elinvoimainen (LC) Gallinago gallinago Taivaanvuohi 120 000 150 000 220 000 silmälläpidettävä (NT) Pluvialis apricaria Kapustarinta 89 000 120 000 140 000 elinvoimainen (LC) Numenius arquata Kuovi 80 000 87 000 91 000 silmälläpidettävä (NT) Tringa nebularia Valkoviklo 48 000 52 000 64 000 silmälläpidettävä (NT) Numenius phaeopus Pikkukuovi 39 000 46 000 52 000 elinvoimainen (LC) Calidris falcinellus Jänkäsirriäinen 14 000 18 000 25 000 silmälläpidettävä (NT) Calidris pugnax Suokukko 6 100 11 000 16 000 äärimmäisen uhanalainen (CR) Tringa erythropus Mustaviklo 6 300 11 000 18 000 silmälläpidettävä (NT) Phalaropus lobatus Vesipääsky 7 000 9 000 11 000 vaarantunut (VU) Charadrius hiaticula Tylli 6 500 8 700 9 800 elinvoimainen (LC) Calidris alpina alpina Suosirri 6 500 8 000 9 500 silmälläpidettävä (NT) Tringa totanus Punajalkaviklo 5 300 7 200 10 000 silmälläpidettävä (NT) Lymnocryptes minimus Jänkäkurppa 2 800 6 400 11 000 elinvoimainen (LC) Haematopus ostralegus Meriharakka 2 500 3 700 4 600 elinvoimainen (LC) Charadrius dubius Pikkutylli 1 500 2 000 2 300 silmälläpidettävä (NT) Charadrius morinellus Keräkurmitsa 1 500 2 000 2 400 vaarantunut (VU) Calidris temminckii Lapinsirri 1 400 1 800 2 200 erittäin uhanalainen (EN) Limosa lapponica Punakuiri 1 000 1 500 4 000 silmälläpidettävä (NT) Arenaria interpres Karikukko 600 1 500 2 200 erittäin uhanalainen (EN) Limosa limosa Mustapyrstökuiri 250 260 280 vaarantunut (VU) Calidris alpina schinzii Etelänsuosirri 38 49 61 erittäin uhanalainen (EN) Gallinago media Heinäkurppa 20 30 60 äärimmäisen uhanalainen (CR) Calidris maritima Merisirri 10 25 40 erittäin uhanalainen (EN) Tringa stagnatilis Lampiviklo 5 10 15 erittäin uhanalainen (EN) Xenus cinereus Rantakurvi 5 6 8 äärimmäisen uhanalainen (CR) Calidris minuta Pikkusirri 0 1 5 äärimmäisen uhanalainen (CR) == Lähteet == Luokka:Luettelot linnuista Luokka:Suomen linnusto
Dreams & Imaginations

Dreams & Imaginations on Two Steps from Hellin seitsemäs näytealbumi, joka julkaistiin vuonna 2008. == Kappaleet == Drama # Secrets of the Mind – 2.26 # Secrets of the Mind (Alternative) – 2.26 # Color the Sky – 2.35 # Fortress of Seduction – 2.21 # Fortress of Seduction (Alternative) – 4.13 # Moving Shadows – 1.39 # Through Devil's Eyes – 1.58 # Througs Devil's Eyes (Alternative) – 1.57 # Hello, World – 2.58 # Celebrate Life – 1.58 # Erathgirl – 1.35 # Northern Pastures – 2.12 # A Small Step for Mankind – 2.01 # Eria – 2.38 # Tears – 0.55 # Sleepless – 1.49 # Into Unknown Space – 1.36 # Forever in My Dreams – 2.04 # Sweet May – 2.52 # Elven Princess – 1.01 # Great Spirits – 2.24 # Remeberance – 1.48 # Setting Sail – 1.27 # Drifting Thoughts – 0.38 # Touched by Her Hand – 1.38 # Ancient Cities – 1.28 # Frozen Moment – 2.15 # Life is Beautiful – 0.34 # Meant to Be – 3.00 # From the heart of Paris – 1.16 # Reset Life – 1.13 # A Thousand Miles Apart – 1.02 # A Blink of an Eye (a) – 1.54 # A Blink of an Eye (a) (Alternative) – 1.54 # Missed You – 1.28 # Painted by Numbers – 1.31 # Goodbye for Now – 3.17 # Memories – 3.59 # Clair Voyant – 2.07 # Deep Seeded – 1.34 # River of Tears – 1.36 # Broken Hearts – 1.04 # A Hero's Return – 1.51 # A Hero's Return (Alternative) – 1.54 # Another Life – 1.25 # Forgotten September – 2.43 # Forgotten September (Alternative) – 3.12 # Lamant for the Lonely – 1.53 # Chill of the Night – 0.46 # Silent Prayer – 1.39 # Torches – 1.16 # Supression – 1.48 # Endless Night – 2.36 # Susanna's Mourning – 1.03 # Falling – 0.45 # Snowfall – 1.00 # Amour Parfait – 3.18 Lähde: Adventure # Dreams & Imaginations – 5.12 # It Tells a Story – 1.47 # It Tells a Story (Alternative) – 1.47 # El Maxicano – 3.52 # Once Upon a Time – 5.53 # It's the Season for Love – 1.20 # It's the Season for Love (Alternative) – 1.20 # Forgotten Realms – 4.12 # Hell's Gate – 1.46 # Hell's Gate (Alternative) – 1.46 Lähde: # Hold Me – 1.49 # Aurora Boralis – 1.46 # Sun Gazer – 1.40 # Wings – 1.18 # Gentle Breeze – 1.43 # Nepal in May – 2.19 # Mind Tricks – 1.59 # Scent of a Woman – 1.27 # Flying – 1.04 # Fate of the Deserted – 2.19 # African Sunset – 2.38 # Rapid Eye Movement – 1.03 # Peace of Mind – 1.55 # Elysium – 1.12 # Water Reflections – 1.40 # Bed of Roses – 1.07 # Bed of Roses (Alternative) – 1.06 # Lux Aeterna – 3.26 # Lonesome Dove – 2.19 # Solitude – 1.45 # Weightless – 1.56 # Mercy in Darkness – 1.14 # Wake of Desolation – 0.50 # Entombed – 1.20 # I See the Future – 0.54 # Moonshine – 2.01 # Allure – 0.45 # Hidden Beauty – 1.13 # Forsaken – 1.10 # New Dawn – 0.54 # Perfect Assassination – 2.45 # Electric People – 1.41 # Electric People (Alternative) – 1.41 # Mulholland Drive – 2.22 # Mio Rio – 1.52 # Intoxication – 3.35 # Visions – 0.58 # Mmm Chicken! – 1.12 # Possessed Gramophone – 0.48 # Behold Atlantis – 3.01 Lähde: == Arviot == * EliasMBreindel, * Leef, * NiktheWiz, == Lähteet == Luokka:Two Steps from Hellin albumit Luokka:Vuoden 2008 albumit
Hartiapankkirakentaminen

Hartiapankkirakentaminen on oman asunnon rakentamista, jossa mahdollisimman suuri osa töistä tehdään itse. Tyypillisimmin hartiapankkirakentamisella hankittava asunto on omakotitalo. Hartiapankkirakentamisessa saatetaan hyödyntää talkoita, jolloin rakentajan tuttavat ja sukulaiset voivat työskennellä hänen apunaan vapaaehtoisesti. Omatoiminen rakentaminen vie paljon aikaa mutta on rakentamistavoista edullisin, jos oman työn arvoa ei oteta huomioon. Riskinä ovat ammattitaidon puutteesta mahdollisesti aiheutuvat virheet, jotka voivat pahimmassa tapauksessa aiheuttaa enemmän kustannuksia kuin mitä itse tekemällä säästettiin. Myös rakentamisen pitkittymisestä syntyvät korkomenot ja rakentamisen aikana juoksevat asumiskulut saattavat tehdä loven säästöihin. Suomessa 1940–1950-lukujen aikana rakennetut rintamamiestalot tehtiin usein hartiapankkiperiaatteella ilman ammattiosaamista ja erityistyökaluja. Hartiapankkirakentaminen on kuitenkin vähentynyt huomattavasti niiden vaatimusten vuoksi, joita rakennusmääräykset asettavat osaamiselle, ammattitaidolle ja pätevyydelle. Suomessa hartiapankkirakentaja saa tehdä työt muilta osin itse, mutta sähkökytkennät ja kiinteistön vesi- ja viemärilaitteisto (KVV) on teetettävä sellaisilla henkilöillä, joilla on rakennusvalvontaviranomaisten myöntämä hyväksyntä. Lisäksi hartiapankkirakentajan on otettava riittävät vakuutukset ja palkattava rakennushankkeesta vastaava työnjohtaja, jos hän ei itse ole pätevä toimimaan kyseisessä tehtävässä. Paikallarakentamiselle vaihtoehto on talopaketti, jossa käytetään rakennuspaikalle tuotuja valmiita elementtiosia. Kustannusten kannalta paikallarakentamisen ja pakettirakentamisen välillä ei ole käytännössä suurta eroa. Vuonna 2015 ilmestyneen Aalto-yliopiston Uusi suomalainen unelmakoti? –julkaisun sisältämien asumiskyselyjen tulosten mukaan 71 prosenttia vastaajista ei pitänyt omatoimista ”tee se itse” -rakentamista sellaisena rakentamismuotona, joka sopisi heille itselleen. Ainoastaan noin 8 prosenttia oli sitä mieltä, että täysin omatoimirakentamisella toteutettu pientalo sopisi heille hyvin. Kaikista vastaajista 21 prosenttia oli puolestaan sitä mieltä, että siten toteutettu pientalo sopisi heille mahdollisesti. == Lähteet == Luokka:Rakentaminen
Bluey

Bluey on australialainen lasten animaatiosarja. Antropomorfisten koirien asuttamaan maailmaan sijoittuva sarja kertoo kuusivuotiaasta sinisestä australiankarjakoiran pennusta nimeltä Bluey sekä hänen perheestään ja ystävistään. Sarja on tehty Australian Queenslandin Brisbanessa, ja sarjasta onkin tunnistettavissa sekä australialaista kulttuuria että Brisbanen maamerkkejä ja Queenslandin subtrooppista luontoa, kuten hedelmälepakoita, iibiksiä ja jakarandapuita. == Ääninäyttelijät == === Alkuperäiset äänet === === Suomenkieliset äänet (Disney +) === === Suomenkieliset äänet (Yle) === == Tuotanto == Blueyn on kehittänyt ja ideoinut australialainen animaattori Joe Brumm, joka on työskennellyt myös monien brittiläisten animaatiosarjojen parissa, ja sitä piirtää brisbanelainen animaatiostudio Ludo Studio. Screen Australian sekä Australian ja Britannian kansallisten yleisradioyhtiöiden yhdessä tuottaman Blueyn ensiesitys tapahtui Australian kansallisen yleisradioyhtiön ABC Kids -lastenohjelmakanavalla lokakuussa 2018. Muualla maailmassa sarjaa on levittänyt Britannian yleisradioyhtiö BBC sekä yhdysvaltalainen Disney. Sarja on ollut erittäin suosittu sekä Australiassa että maailmalla: se on ollut Disney+-suoratoistopalvelun katsotuin sarja. Bluey on voittanut useita palkintoja, kuten kaksi australialaisten televisiosarjojen Logie Award -palkintoa ja kansainväliset International Emmy Kids Award sekä Prix Jeunesse International -palkinnot. Kesäkuussa 2024 Yle alkoi näyttämään ohjelmaa nimellä "Tuuri" osana Pikku Kakkosta. Yle käyttää sarjasta uutta jälkiäänitystä, jossa esimerkiksi hahmojen nimet on suomennettu. Ylen mukaan tämä johtuu jälkiäänityksen tarkoista laatuvaatimuksista, sillä muuten sarjan nimistö olisi muuten erittäin englantilaispainotteinen. == Lähteet == Luokka:2010-luvun piirrossarjat Luokka:2020-luvun piirrossarjat Luokka:Australialaiset animaatiosarjat
Lievä kognitiivinen heikentyminen

Lievä kognitiivinen heikentyminen on syiltään, oirekuvaltaan ja ennusteeltaan monimuotoinen oireyhtymä. Se on normaalin kognitiivisen suoriutumisen ja dementiatasoisen kognitiivisen heikentymisen väliin sijoittuva tila, joka voi olla korjautuva tai edetä Alzheimerin taudin tai muistisairauden kriteerit täyttäväksi tilaksi. Tila voi myös pysyä vakaana. Jos lievä kognitiivinen heikentyminen on korjautuvaa, sen taustalla voi olla esimerkiksi masennus, aistivaje tai antikolinerginen lääkitys. Myös aivoverenkierron muutokset voivat selittää lievän kognitiivisen heikentymisen.Tuula Pirttilä, Lievä kognitiivinen heikentyminen - ennusteeltaan heterogeeninen oireyhtymä Duodecim 2008, viitattu 21.8.2023 Lievä kognitiivinen heikentyminen on todennäköisemmin muistisairautta edeltävä vaihe, mikäli ikä on korkeampi, heikentyminen on laaja-alaisempaa, käytösoireita esiintyy ja omatoimisuus on vähentynyt. Myös ohimolohkossa esiintyvä atrofia ja selkäydinnesteen merkkiaineiden muutokset ovat etenemistä ennakoivia tekijöitä. Lievä kognitiivinen heikentyminen ei ole tarkkarajaisesti määritelty käsite eikä luotettavien viitearvojen määrittäminen ole ongelmatonta, koska monet sairaudet ja lääkitykset vaikuttavat aivotoimintaan. Omatoimisuuden lievän muutoksen ja dementiatasoisen kognitiivisen heikentymisen välinen rajanveto on vaikeaa. Lievään kognitiiviseen heikentymiseen viittaavia tekijöitä voivat olla muistiongelmien lisäksi tarkkaavaisuuden, toiminnanohjauksen ja kielellisten toimintojen muutokset. Mitä laaja-alaisempia lievät kognitiiviset ongelmat ovat, sitä todennäköisemmin kyse on lievästä dementiasta tai muistisairauden prekliinisestä vaiheesta. Lievän kognitiivisen heikentymisen yhteydessä masennus, ahdistuneisuus, apaattisuus ja ärtyneisyys ovat yleisempiä kuin kognitiivisesti normaalisti suoriutuvilla. Lievää kognitiivista heikentymistä käytettiin käsitteenä tiettävästi ensimmäisen kerran vuonna 1991. Käsite tuli tunnetummaksi vuonna 1995 Mayo Clinicin kuvaamana. Kuopiossa 2000-luvun alkuvuosina laskettiin lievän kognitiivisen heikentymisen esiintyvyydeksi 5,3–6,1 %, mutta vain 3,6 % niillä, joilla ei ole tiedossa olevaa aivojen toimintaan vaikuttavaa sairautta. Koska lievä kognitiivinen heikentyminen ei ole mikään tietty sairaus vaan oirekokonaisuus, hoito riippuu taustalla mahdollisesti olevan sairauden luonteesta. == Lähteet == Luokka:Oireyhtymät
Luettelo Suomessa pesivistä sorsalinnuista

Tämä on luettelo Suomessa pesivistä sorsalinnuista parimäärä- ja uhanalaisuustietoineen. Suomessa pesivät sorsalinnut sekä niiden pesimäkanta- arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Anas platyrhynchos Sinisorsa 200 000 240 000 270 000 elinvoimainen (LC) Anas crecca Tavi 160 000 200 000 250 000 elinvoimainen (LC) Bucephala clangula Telkkä 110 000 120 000 130 000 elinvoimainen (LC) Somateria mollissima Haahka 69 000 110 000 160 000 erittäin uhanalainen (EN) Aythya fuligula Tukkasotka 34 000 59 000 80 000 erittäin uhanalainen (EN) Mareca penelope Haapana 31 000 37 000 46 000 vaarantunut (VU) Mergus merganser Isokoskelo 24 000 34 000 46 000 silmälläpidettävä (NT) Mergus serrator Tukkakoskelo 22 000 32 000 42 000 silmälläpidettävä (NT) Cygnus cygnus Laulujoutsen 8 600 11 000 12 000 elinvoimainen (LC) Anas acuta Jouhisorsa 4 100 10 000 18 000 vaarantunut (VU) Melanitta fusca Pilkkasiipi 4 900 10 000 16 000 vaarantunut (VU) Spatula clypeata Lapasorsa 6 300 8 800 11 000 elinvoimainen (LC) Branta leucopsis Valkoposkihanhi 6 000 7 000 8 000 elinvoimainen (LC) Cygnus olor Kyhmyjoutsen 4 500 6 800 9 500 elinvoimainen (LC) Anser anser Merihanhi 3 600 6 600 10 000 elinvoimainen (LC) Branta canadensis Kanadanhanhi 4 900 5 700 6 300 arviointiin soveltumaton (NA) Mergellus albellus Uivelo 2 000 3 500 5 500 elinvoimainen (LC) Clangula hyemalis Alli 1 500 1 800 2 000 silmälläpidettävä (NT) Anser fabalis fabalis Taigametsähanhi 1 000 1 700 2 500 vaarantunut (VU) Melanitta nigra Mustalintu 1 000 1 500 2 000 elinvoimainen (LC) Mareca strepera Harmaasorsa 700 1 100 1 500 elinvoimainen (LC) Spatula querquedula Heinätavi 500 1 000 2 000 vaarantunut (VU) Aythya ferina Punasotka 600 680 750 äärimmäisen uhanalainen (CR) Tadorna tadorna Ristisorsa 300 350 400 vaarantunut (VU) Aythya marila Lapasotka 100 150 200 erittäin uhanalainen (EN) Anser fabalis rossicus Tundrametsähanhi 25 50 100 erittäin uhanalainen (EN) Anser erythropus Kiljuhanhi 0 0 5 äärimmäisen uhanalainen (CR) Anser caerulescens Lumihanhi 0 0 1 arviointiin soveltumaton (NA) == Lähteet == Luokka:Luettelot linnuista Luokka:Suomen linnusto
Pomerol

Pomerol on kunta Lounais-Ranskassa Gironden departementissa Uuden-Akvitanian alueella. Se sijaitsee noin viisi kilometriä Libournen kaupungista koilliseen. Pomerol on pieni kunta, jonka keskustassa olevaa kirkkoa ympäröivät viinitarhat. Sen alueella tuotetaan arvostettua Pomerol (AOC) -viiniä. Se erottautui omaksi viinialueeksi Saint-Émilionista vuonna 1923, ja 13 vuotta myöhemmin ja se sai AOC-statuksen. Pomerolin alueella on noin kahdeksansataa hehtaaria viiniköynnöksiä, joita jakaa noin sataneljäkymmentä tuottajaa. Alueella tuotetaan yksinomaan punaviiniä, ja niistä on Merlot-lajikkeen osuus neljä viidesosaa. Tunnetuin alueen viinitaloista on Château Pétrus. ==Lähteet== ==Aiheesta muualla== Luokka:Gironden kunnat
Tervajärvi (Porvoo)

Tervajärvi () on uimajärvi Porvoossa. Se sijaitsee nelisen kilometriä kaupungin keskustasta itään ja noin kilometrin Kevätkummun kaupunginosasta itään. Sen pinta-ala on 12,9 hehtaaria. == Maantiede == Tervajärven ulottuvuus etelästä pohjoiseen on noin kilometrin ja rantaviivan pituus on 2 919 metriä. Järvi on saareton ja sen rannoilla on runsaasti pientaloja. Pohjoisrannalla on suoalue. Maaston korkeimmat kohdat järven läheisyydessä ovat noin 25–30 metriä järvenpintaa ylempänä. Noin 300 metriä Tervajärveltä pohjoiseen sijaitsee Veckjärvi. Tervajärvi (17.004.1.004) kuuluu Vadbäckenin valuma-alueeseen (17.004), joka on kolmannen jakovaiheen vesistö Ilolanjoen vesistössä (17). Tervajärvi sijaitsee Vadbäckenin valuma-alueen eteläosassa. Valuma-alueen selkeästi laajin järvi on Veckjärvi. Lisäksi alueeseen kuuluu Tervajärveä laajempi Tunnträsket ja Tervajärveä pienempi Lillträsket. Järvet sijaitsevat valtatie 7:n eteläpuolella, mutta valuma-alue ulottuu myös tien pohjoispuolelle. Suomessa on 52 vähintään hehtaarin laajuista Tervajärveä. Niistä laajin on Posion Tervajärvi. == Lähteet == == Aiheesta muualla == *Porvoo.fi: Uimarannat ja talviuinti : Tervajärven uimaranta *Hagerlund.net: Porvoon uimarannat: Tervajärven uimaranta Luokka:Porvoon järvet Luokka:Ilolanjoen vesistö
Kuusijärvi (Posio)

Kuusijärvi on matala ylänköjärvi Sirniön kylän länsipuolella Posion eteläosassa Lapin maakunnassa. Sen pinta-ala on 5,6 neliökilometriä. Etäisyys Rovaniemeltä on 126 kilometriä itäkaakkoon. == Maantiede == Kuusijärven eteläosan ulottuvuus lännestä itään on noin 3,7 kilometriä ja pohjoisosan puolestaan noin 2,6 kilometriä. Järven keskikohtaa kaventavat länsirannan Ahoniemi ja Kipinänniemi sekä niiden itäisen vastarannan Lehtoniemi. Lahdet ovat laajoja ja suultaan avoimia (Ojalahti, Vaaraperä, Saunalahti, Rantalahti, Ahoniemenlahti, Talvilahti). Suurin osa Kuusijärvestä on vähintään metrin ja enintään kaksi metriä syvä. Ainoa yli kolme metriä syvä alue sijaitsee järven kaakkoisosassa, sen pinta-ala on noin hehtaarin. Järven etelärannalla puolentoista metrin syvyyskäyrä kulkee paikoin rantaviivan tuntumassa niemien kärkiä hipoen. Kartan perusteella Kuusijärven eteläosassa sijaitsee muutama saari ja luoto. Laajin saari on kaakkoisrannan Talviniemen lähellä sijaitseva Niskasaari. Kuusijärven rannat ovat metsämaata ja suoaluetta, paikka paikoin on peltotilkkuja. Järven itäpuolitse kulkee seututie 863. Kuusijärveen virtaa Haukijoki lounaasta ja Löytöjoki lännestä. Joet yhtyvät Haarasuon kohdalla ja laskevat Haukikoskea Haukilampeen, josta on salmiyhteys Kuusijärven pääaltaaseen. Luoteesta Laijonjärveltä (236,7 metriä merenpinnan yläpuolella) virtaa Laijonjoki Saunalahteen. Laijonjärvi vastaanottaa vesiä Kuusijärven pohjoispuolisilta järviltä. Kuusijärven luusua on altaan kaakkoiskolkassa sijaitseva Kuusijoenniska. Siitä alkaa itään virtaava Kuusijoki, joka laskee Unilampeen (232,2 metriä mpy), josta virta vie Kynsijärveen. Kuusijärven vesitilavuus on 7 661 000 kuutiometriä. Kuusijärvi (61.651.1.005) kuuluu Unijoen alaosan alueeseen (61.651), joka on kolmannen jakovaiheen vesistö Iijoen vesistössä (61). Toinen jakovaihe on Unijoen valuma-alue (61.65) ja ensimmäinen jakovaihe on Kostonjoen valuma-alue (61.6). Kuusijärvi on laajin Unijoen alaosan alueen kahdeksasta vähintään hehtaarin laajuisesta vakavedestä. Toiseksi laajin on Unilampi ja kolmanneksi laajin on Salmilampi. Suomessa on 27 Kuusijärvi-nimistä vakavettä. Posion Kuusijärvi on niistä ainoa yli viiden neliökilometrin laajuinen. Seuraavaksi laajimmat ovat Kuhmon ja Keuruun Kuusijärvet. == Lähteet == Luokka:Posion järvet Luokka:Kostonjoen valuma-alue
Lewis Sperry Chafer

Lewis Sperry Chafer (27. helmikuuta 1871 – 22. elokuuta 1952) oli yhdysvaltalainen teologi. Hän perusti Dallasin teologisen seminaarin vanhemman veljensä Rollin Thomas Chaferin kanssa.Rollin Thomas Chafer (March 1, 1868 - April 13, 1940) (1868-1940), Chafer toimi sen ensimmäisenä presidenttinä ja oli vaikutusvaltainen kristillisen dispensationalismin kannattaja 1900-luvun alussa. John Hannah kuvaili Chaferia visionääriseksi raamatunopettajaksi, evankeliumin saarnaajaksi, rukousmieheksi, kuka on hurskas. Yksi hänen opiskelijoistaan, Charles Caldwell Ryrie, tuli maailmankuuluksi teologiksi ja tutkijaksi. == Opit == Lewis Sperry Chafer opetti Kiliasmia, kristillistä Sionismia, ja ilmaisen armon teologiaa. Chafer, kuten monet ilmaisen armon teologit opetti, että kreikan kielen sana "metanoia" (monesti käännettynä "parannus"), viittaa mielenmuutokseen Jeesuksesta, olevana synonyymi uskolle. == Lähteet == Luokka:Yhdysvaltalaiset evankelistat Luokka:Vuonna 1871 syntyneet Luokka:Vuonna 1952 kuolleet
Juuanjärvi

Juuanjärvi on metsäjärvi Juuan keskiosassa Pohjois-Karjalan maakunnassa. Sen pinta-ala on 2,2 neliökilometriä. Järvi sijaitsee noin kahdeksan kilometriä Juuan kirkonkylältä lounaaseen. Kirkonkylä sijaitsee Pielisen länsirannalla. Juuanjärven etäisyys Joensuusta on 71 kilometriä pohjoisluoteeseen. == Maantiede == Juuanjärven ulottuvuus kaakosta luoteeseen on 5,6 kilometriä. Järven kaakkoisosan muodostaa noin kaksi kilometriä pitkä lahti, joka kaventuu ja madaltuu kohti kaakkoa. Lännessä on noin puolitoista kilometriä pitkä vesialue, jota erottaa pääaltaasta mutkainen Lamponiemi. Hopeaniemi jakaa järven pohjoisosan Kettulahteen ja Surmalahteen. Järven pohjoisimmassa kolkassa sijaitsee pääaltaasta erillinen Lammakko. Juuanjärven pohja kumpuilee. Vähintään kymmenen metriä syviä alueita on useita ja niiden tuntumassa on matalikkoja, joista osa kohoaa vedenpinnan yläpuolelle saariksi. Kartan perusteella Juuanjärvessä on useita saaria. Niistä laajin on noin kaksihehtaarinen Kiikkusaari. Sen pohjoispuolella sijaitsee Honkasaari ja eteläpuolella Selkäsaari. Juuanjärven rannoilla on metsämaan ohella pieniä peltoja. Järven valuma-alueesta noin kaksi kolmasosaa on kivennäismetsämaata. Juuanjärveen virtaa sen pohjoispuolella sijaitsevan Katajasuon halki Matarapuro. Juuanjärven kaakkoisosa kaventuu Alajoeksi, joka on käytännössä Juuanjoen yläjuoksua. Juuanjoki on keskisuuri turvemaajoki, jossa on poikkeuksellisen pitkiä koskiosuuksia. Varsinainen Juuanjoki alkaa Autiojärvestä Juuanjärven kaakkoispuolelta, ja se virtaa Juuan keskustan halki Pieliseen, jonka pinta on noin 76 metriä Juuanjärveä alempana. Juuanjärven vesitilavuus on 9 233 000 kuutiometriä. Järven kokonaisfosforipitoisuus oli 2010-luvulla keskimäärin 8 µg/l ja näkösyvyys 1,9 metriä. Ekologinen tila oli erinomainen. Juuanjärvi (04.452.1.001) kuuluu Juuanjärven valuma-alueeseen (04.452), joka on kolmannen jakovaiheen vesistö Vuoksen vesistössä (04). Toinen jakovaihe on Juuanjoen valuma-alue (04.45) ja ensimmäinen jakovaihe on Pielisen reitin valuma-alue (04.4). Juuanjärvi on laajin Juuanjärven valuma- alueen kahdeksasta vähintään hehtaarin laajuisesta vakavedestä. Toiseksi laajin on Valkealampi. == Lähteet == Luokka:Juuan järvet Luokka:Pielisen reitin valuma-alue
Legend (Two Steps from Hellin albumi)

Legend on Two Steps from Hellin kahdeksas näytealbumi, joka julkaistiin vuonna 2008. == Kappaleet == Epic Drama # Freedom Fighters – 2.28 # Asimov – 2.10 # Hypnotica – 2.09 # Destiny Of Mankind – 1.52 # Call To Arms – 0.56 # Goddysey – 2.27 # Protectors Of The Earth – 2.50 # ASAP – 2.26 # Down With The Enterpise – 2.58 # Smell Of Victory – 1.53 # Never Forget – 2.25 # Forces Of Destiny – 2.29 # Rising Force – 1.51 # Divine Intervention – 2.09 # Crusaders – 1.57 # Infinite Legends – 2.01 # Fields Of Blood –2.39 # White Witch – 2.41 # Fateful Night – 2.22 # Dreams Of The Dead – 1.55 Drama # Fill My Heart – 2.23 # Undying Love – 2.30 # Moonlight Armies – 2.48 # Heart of Courage – 1.57 # Calamity – 1.40 # Calamity (Remix) – 1.49 # Day Becomes Night – 2.19 # Perchance To Dream – 2.00 # Equus – 2.35 # The Crossing – 2.03 # Adventure Of A Lifetime – 1.09 # Fallout – 2.30 # Red Carpets – 0.59 # Perilous Journey – 2.10 # Voyager – 1.13 # Shadows Of Beauty – 2.30 # Legions Of Faith – 2.40 Lähde: == Lähteet == Luokka:Two Steps from Hellin albumit Luokka:Vuoden 2008 albumit
Armenian elektronisen urheilun federaatio

Armenian elektronisen urheilun federaatio () on armenialainen voittoa tavoittelematon järjestö, joka pyrkii kehittämään ja popularisoimaan elektronista urheilua Armeniassa. Organisaation päätavoite on tuoda paremmin julkisuuteen armenialaisia elektronisen urheilun ammattilaisia mainostamalla armenialaisia elektronisen urheilun seuroja ja kannustamalla yrityksiä elektroniseen urheilun liittyvään toimintaan. Se järjestää myös säännöllisesti kansallisia turnauksia ja tarjoaa nuorille ammatillisia mahdollisuuksia yrityksessään. == Lähteet == Luokka:Armenian urheilu Luokka:Elektronisen urheilun järjestöt
Rytmus

pienoiskuva|Rytmus vuonna 2015 Rytmus (oik. Patrik Vrbovský s. 3. tammikuuta 1977 Kroměříž, Tšekkoslovakia) on slovakialainen rap-artisti, näyttelijä ja tv-persoonallisuus. Menestyneen soolouransa lisäksi hänet tunnetaan yhtenä Kontrafakt-yhtyeen perustajajäsenistä. == Ura == Rytmus syntyi nykyiseen Itä- Tšekkiin kuuluvassa Kroměřížin kaupungissa, mutta hänen perheensä muutti pian Slovakian Piešťanyyn. Hän aloitti rap-uransa 90-luvun alussa ja saavutti ensimmäistä kertaa menestystä kun hän voitti Bitka slov -freestylekilpailun vuonna 1994. Vuonna 2001 Rytmus oli mukana perustamassa DejaVu-nimistä rap- yhtyettä yhdessä Egon ja DJ Anyksen kanssa. Se vaihtoi nimensä myöhemmin Kontrafaktiksi ja julkaisi ensimmäisen albuminsa vuonna 2004. Tämän jälkeen se on pysynyt yhtenä suosituimmista slovakialaisista rap-kokoonpanoista. Oman soolodebyyttialbuminsa Rytmus julkaisi vuonna 2006. Samana vuonna hän perusti oman levy-yhtiönsä Tvoj Tatko Recordsin. == Yksityiselämä == Vrbovský on etniseltä taustaltaan romani. Hän on naimisissa Jasmina Alagičin kanssa ja heillä on yhteinen lapsi. == Julkaisut == === Sooloalbumit === * Bengoro (2006) * Král (2009) * Fenomén (2011) * Jediný čo hreší (2012) * Krstný otec (2016) * Bengoro II (2023) === Kontrafakt === * E.R.A. (2004) * Bozk na rozlúčku (2007) * Navždy (2013) * Real Newz (2019) * KF ako Rolls (2021) == Lähteet == == Aiheesta muualla == Luokka:Slovakialaiset muusikot Luokka:Vuonna 1977 syntyneet Luokka:Slovakian romanit Luokka:Elävät henkilöt
Reijo Niskasaari

Reijo Niskasaari (11. joulukuuta 1951 Pudasjärvi – 28. tammikuuta 1988 Oulu) oli suomalainen arkkitehti, joka tuli nuorena tunnetuksi Oulunsalon kunnantalon suunnittelijana. Hän on kertonut saaneensa kyseisen kunnantalon suunnittelussa eniten vaikutteita Alvar Aallon suunnittelemasta Säynätsalon kunnantalosta. Niskasaari oli kärkinimi niin sanotussa Oulun koulussa, joka etsi vaihtoehtoja 1970-luvulla vallinneeseen modernistiseen arkkitehtuuriin. == Lähteet == Luokka:Suomalaiset arkkitehdit Luokka:Vuonna 1951 syntyneet Luokka:Vuonna 1988 kuolleet
Saarijärven terveysasema

Saarijärven terveysasema on Saarijärven keskustaajamassa toimiva terveysasema. Se on Keski-Suomen hyvinvointialueen ylläpitämä. Terveysasemalla on lääkärin, hoitajan ja muistikoordinaattorin vastaanotot. Hoitotavikejakelu, suun terveydenhuolto, mielenterveys- ja päihdepalvelut, kuntous ja neuvola toimivat myös. Terveysasemalla on mahdollisuus röntgentutkimuksiin ja siellä toimii myös Fimlabin laboratorioiden näyttenotto. Terveyskeskuksen aukioloaikojen ulkopuolella kiireellisissä tarpeissa lähikuntien avoinna olevat terveysasemat samoin kuin Sairaala Novan yhteispäivystys Jyväskylässä voivat auttaa. Lääketieteen opiskelijayhdistyksiä edustava Suomen Medisiinariliitto palkitsi Saarijärven terveysaseman vuonna 2020 "Kandiystävällinen terveyskeskus" -tunnustuksella. Saarijärven terveyskeskuksessa työskenteli aiemmin terveyskeskuslääkäri Tapani Kiminkinen, joka tunnetaan esimerkiksi omasta tv- ohjelmastaan YLE:llä. ==Lähteet== == Aiheesta muualla == * Terveyspalvelut (hyvaks.fi) * (Keski-Suomen maakunnan) Terveysasemat (hyvaks.fi) Luokka:Keski- Suomen hyvinvointialue Luokka:Saarijärven rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset
Olaj Johan Olsen

Olaj Johan Olsen (6. huhtikuuta 1851 Bergen – 16. kesäkuuta 1920) oli norjalainen virkamies ja poliitikko. Hän toimi Norjan valtiovarainministerinä 1888–1889, oikeusministerinä syksyllä 1888 sekä sisäministerinä 1897–1898. Hän oli myös Nordre Bergenhusin maaherra 1889–1896 ja 1899–1902. ==Lähteet== ==Aiheesta muualla== Luokka:Norjan oikeusministerit Luokka:Norjan valtiovarainministerit Luokka:Vuonna 1851 syntyneet Luokka:Vuonna 1920 kuolleet
Christina Piper

Christina Piper (o.s. Törnflycht; 1673 – 25. maaliskuuta 1752) oli ruotsalainen kreivitär. Hänen isänsä oli vauras liikemies Olof Törnflycht ja puoliso kreivi Carl Piper. Miehensä ollessa sodassa ja kuoltua Piper hoiti tämän omaisuutta menestyksekkäästi. Piperit saivat yhdeksän lasta, joista neljä kuoli pieninä. Christina Piper on haudattu sukuhautaan Ängsön kirkkoon. ==Lähteet== ==Aiheesta muualla== Luokka:Ruotsalaiset aateliset Luokka:Vuonna 1673 syntyneet Luokka:Vuonna 1752 kuolleet
Äänekosken terveysasema

Äänekosken terveysasema on Äänekosken keskustaajamassa toimiva terveysasema. Se on Keski-Suomen hyvinvointialueen ylläpitämä. Terveysasemalla toimii myös Fimlabin laboratorioiden näyttenotto. Vuonna 2014 valmistuneella terveysaseman rakennuksella korvattiin aiempi, vuonna 1975 valmistunut terveyskeskus. Uuden terveysaseman myötä kaupungin sivuterveysasemien lääkäripäivystyksistä luovuttiin Suolahdessa, Sumiaisissa ja Konginkankaalla. Terveyskeskuksen aukioloaikojen ulkopuolella kiireellisissä tarpeissa lähikuntien avoinna olevat terveysasemat samoin kuin Sairaala Novan yhteispäivystys Jyväskylässä voivat auttaa. Lääketieteen opiskelijayhdistyksiä edustava Suomen Medisiinariliitto palkitsi Äänekosken terveysaseman vuonna 2022 "Kandiystävällinen terveyskeskus" -tunnustuksella. Nuorten Lääkärien Yhdistys ja Lääkäriliitto palkitsivat Suomen parhaat koulutupaikat -palkinnolla tammikuussa 2024 Äänekosken terveysaseman. Koulutuspaikkakyselyn perusteella kaikki yksiköissä kouluttautuneet nuoret lääkärit suosittelivat yksimielisesti palkittua yksikköä ystävilleen koulutuspaikaksi. Keski-Suomen hyvinvointialueen aluevaltuusto päätti kokouksessaan 11. kesäkuuta 2024, että kaikki alueen ilta- ja kiirevastaanotot kootaan Jämsään, Äänekoskelle sekä Sairaala Novaan Jyväskylään kun se päätti alueen palveluverkosta. Muutokset tapahtuvat vuosien 2024-2030 aikana. ==Lähteet== == Aiheesta muualla1 == * Terveyspalvelut (hyvaks.fi) * (Keski-Suomen maakunnan) Terveysasemat (hyvaks.fi) Luokka:Saarijärven rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Keski- Suomen hyvinvointialue
Luettelo Suomessa pesivistä kanalinnuista

Tämä on luettelo Suomessa pesivistä kanalinnuista. Suomessa pesii kahdeksan eri kanalintulajia, joista runsaslukuisin on pyy. Viiriäinen on selvästi harvinaisin. Suomessa pesivät kanalinnut, niiden pesimäkanta-arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Tetrastes bonasia Pyy 410 000 520 000 700 000 vaarantunut (VU) Tetrao tetrix Teeri 350 000 470 000 640 000 elinvoimainen (LC) Tetrao urogallus Metso 200 000 260 000 340 000 elinvoimainen (LC) Lagopus lagopus Riekko 46 000 91 000 170 000 vaarantunut (VU) Perdix perdix Peltopyy 9 000 12 000 20 000 silmälläpidettävä (NT) Phasianus colchicus Fasaani 7 800 11 000 13 000 arviointiin soveltumaton (NA) Lagopus muta Kiiruna 5 000 7 000 8 500 elinvoimainen (LC) Coturnix coturnix Viiriäinen 150 330 500 erittäin uhanalainen (EN) == Lähteet == Luokka:Luettelot linnuista Luokka:Suomen linnusto